
16 հուլիսի 2026 թվականի N        - Ն


ՊԵՏԱԿԱՆ ՏԵՂԵԿԱՏՎԱԿԱՆ ՀԱՄԱԿԱՐԳԻ ԿԱՌԱՎԱՐՉԱԿԱՆ ՀԱՄԱԿԱՐԳԸ ՍՏԵՂԾԵԼՈՒ ԵՎ ԴՐԱ ԿԻՐԱՌՄԱՆ ԿԱՐԳԸ 
ՀԱՍՏԱՏԵԼՈՒ ՄԱՍԻՆ
-----------------------------------------------------------------------------------------------------------------------------


Հիմք ընդունելով «Հանրային տեղեկությունների մասին» օրենքի 20-րդ հոդվածի 2-րդ մասի պահանջները՝ Հայաստանի Հանրապետության կառավարությունը    ո ր ո շ ու մ   է.
1. Ստեղծել պետական տեղեկատվական համակարգի (ՊՏՀ) կառավարչական համակարգը և հաստատել դրա կիրառման կարգը` համաձայն հավելվածի։
2. [bookmark: _GoBack]Մինչև «Հանրային տեղեկությունների մասին» օրենքի ուժի մեջ մտնելը ստեղծված և գործող տվյալների շտեմարանների կառավարիչները պարտավոր են պատրաստել տվյալների շտեմարանի փաստաթղթերը մինչև 2026 թվականի նոյեմբերի 1-ը՝ օրենքով սահմանված սահմանափակումների պահպանմամբ: Սեմանտիկ նկարագրություններին վերաբերող տվյալները և սույն որոշման հավելվածի 63-րդ կետում նշված տվյալները պետք է մուտքագրվեն ՊՏՀ կառավարչական համակարգ՝ ոչ ուշ, քան մինչև 2027 թվականի հոկտեմբերի 1-ը:
3. Սույն որոշման հավելվածի 12-րդ կետով նախատեսված մարմինները տվյալների շտեմարանի փաստաթղթերի ստուգումն ու գնահատումն իրականացնում են համապատասխան վեբ-հարթակի միջոցով, թվային գործիքների կիրառմամբ, որի ներդրումն ու ինտեգրումը պարտավոր է ապահովել տեղեկատվական համակարգերի կարգավորող հանձնաժողովը՝ մինչև 2027 թվականի դեկտեմբերի 1-ը: 
4. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

